b'\n_START_ARTICLE_\nTrdinova pot\n_START_PARAGRAPH_\nTrdinova pot je kro\xc5\xbena pohodna pot, poimenovana po Janezu Trdini. Za\xc4\x8dne in kon\xc4\x8da se v Novem mestu. Trasiralo jo je Planinsko dru\xc5\xa1tvo Novo mesto, 21. 5. 1967. Dolga 153 kilometrov in vzame 6 do 7 dni hoje. Ve\xc4\x8dinoma obiskujejo samo del poti z imenom Trdinova u\xc4\x8dna pot, ki se za\xc4\x8dne in kon\xc4\x8da pri Planinskem domu pri Gospodi\xc4\x8dni ter poteka mimo Trdinovega vrha, Doma pri Miklav\xc5\xbeu, Krvavega kamna. Obsega 25 informativnih to\xc4\x8dk, ki so ozna\xc4\x8dene z informativnimi tablami. Prehodimo jo v 2 urah zmerne hoje. Pot je namenjena mladim, njihovim star\xc5\xa1em ali mentorjem, planincem ter drugim obiskovalcem.\n_START_SECTION_\nOpis Trdinove u\xc4\x8dne poti\n_START_PARAGRAPH_\nPot se za\xc4\x8dne pri Planinskem domu Gospodi\xc4\x8dna. Nadaljuje se do lesenih stopnic, kjer se povzpne do izvira Gospodi\xc4\x8dna, ki je znan po zdravilni vodi, o kateri je pisal Janez Trdina v Bajkah in povestih o Gorjancih. Pot se nadaljuje pod grebenom Logarjevega Kogla (1126 m). Kmalu se vidi oddajnik na Trdinovem vrhu. Nazaj se vra\xc4\x8da mimo sv. Miklav\xc5\xbea. Pot vodi mimo obeh cerkva (sv. Jera in sv. Elija) po cesti skozi Jugorje ter Gabrje. Po kolovozu se pot nadaljuje do Gorjanskega jezera, kjer se vidi mogo\xc4\x8dno oglarsko kopo ter na desni strani Dom pri Miklav\xc5\xbeu. Hodi se pribli\xc5\xbeno en kilometer, nato se prispe do kri\xc5\xbei\xc5\xa1\xc4\x8da pri Krvavem kamnu (921 m). Po makadamski poti se spu\xc5\xa1\xc4\x8da nazaj do Gospodi\xc4\x8dne.'